title: Решение на Надзорния орган на ЕАСТ № 31/12/COL от 1 февруари 2012 година за изменение за осемдесет и пети път на процесуалните и материалноправните норми в областта на държавната помощ чрез въвеждане на нова глава относно прилагането от 1 февруари 2012 г. на преразгледаните правила за оценка на държавната помощ за корабостроенето

text:
               31.1.2013

               BG

               Официален вестник на Европейския съюз

               L 31/77

      РЕШЕНИЕ НА НАДЗОРНИЯ ОРГАН НА ЕАСТ
   № 31/12/COL
   от 1 февруари 2012 година
   за изменение за осемдесет и пети път на процесуалните и материалноправните норми в областта на държавната помощ чрез въвеждане на нова глава относно прилагането от 1 февруари 2012 г. на преразгледаните правила за оценка на държавната помощ за корабостроенето
   НАДЗОРНИЯТ ОРГАН НА ЕАСТ („ОРГАНЪТ“),
   Като има предвид, че:
   Съгласно член 5, параграф 2, буква б) от Споразумението за надзор и съд Органът публикува уведомления или насоки по въпроси, които се разглеждат в Споразумението за ЕИП, ако това се предвижда изрично в това споразумение или в Споразумението за надзор и съд или ако Органът сметне това за необходимо.
   На 7 декември 2011 г. Европейската комисия прие съобщение относно прилагането от 1 януари 2012 г. на преразгледаните правила за оценка на държавната помощ за корабостроенето (ОВ C 364, 14.12.2011 г., стр. 9).
   Това съобщение е от значение и за Европейското икономическо пространство.
   Следва да се осигури еднакво прилагане на правилата за държавната помощ на ЕИП в цялото Европейско икономическо пространство в съответствие с целта за еднородност, посочена в член 1 от Споразумението за ЕИП.
   Съгласно точка II от глава „ОБЩИ ПОЛОЖЕНИЯ“ на стр. 11 от приложение XV към Споразумението за ЕИП Надзорният орган приема след консултация с Комисията актове, съответстващи на тези, приети от Европейската комисия.
   Органът се консултира с Европейската комисия и държавите от ЕАСТ чрез писма от 19 декември 2011 г. по този въпрос,
   ПРИЕ НАСТОЯЩОТО РЕШЕНИЕ:
   Член 1
   Насоките за държавната помощ се изменят чрез заместване на главата относно правилата за оценка на държавната помощ за корабостроенето.
   Новата глава се съдържа в приложението към настоящото решение.
   Член 2
   Само текстът на английски език на настоящото решение е автентичен.

      Съставено в Брюксел на 1 февруари 2012 година.

            За Надзорния орган на ЕАСТ

         Oda Helen SLETNES

            Председател

         Sabine MONAUNI-TÖMÖRDY

            Член на колегията

      ПРИЛОЖЕНИЕ

         НАСОКИ ЗА ДЪРЖАВНАТА ПОМОЩ ЗА КОРАБОСТРОЕНЕТО
          (1)

      1.   Въведение

                  (1)

                  Държавната помощ за корабостроенето е предмет на редица специфични режими, които постепенно бяха адаптирани към хоризонталните разпоредби за държавната помощ. В сравнение с промишлените отрасли, които не са предмет на специфични правила, правилата, приложими за сектора на корабостроенето, съдържат както по-строги, така и по-снизходителни разпоредби. В настоящите насоки се предвиждат нови правила за оценка на държавната помощ за корабостроенето след изтичането на срока на прилагане на досегашните Насоки за държавната помощ за корабостроенето на 31 декември 2011 г. (2).

                  (2)

                  Корабостроенето се отличава от останалите сектори по някои характеристики, като кратките производствени серии, размера, стойността и сложността на произвежданите единици, и факта, че прототипите обикновено се използват за търговска цел.

                  (3)

                  С оглед на тези специални характеристики Органът смята за уместно да продължи да прилага специфични разпоредби по отношение на помощта за иновации за корабостроителния сектор, като гарантира, че тази помощ не засяга неблагоприятно търговските условия и конкуренцията до степен, която противоречи на общия интерес.

                  (4)

                  Държавната помощ за иновации трябва да води до промяна в поведението на получателя на помощта, така че той да повиши равнището на своята активност в областта на иновациите и да се осъществят иновационни проекти или дейности, които иначе не биха се осъществили или биха се осъществили в по-ограничен мащаб. Стимулиращият ефект се определя с помощта на съпоставителен анализ, като се съпоставят равнищата на желаната активност при наличието на помощ и без помощ. Затова в настоящите насоки се определят специфични изисквания, които ще позволят на държавите от ЕАСТ да гарантират наличието на стимулиращ ефект.

                  (5)

                  Съвместно с корабостроителния сектор беше разработен неофициален набор от правила относно помощта за иновации за корабостроенето, свързани по-специално с допустимите разходи и потвърждаването на иновационния характер на проекта, а Органът ги прилага в своята практика за вземане на решения. С оглед на прозрачността тези правила трябва да бъдат официално включени в правилата за помощта за иновации.

                  (6)

                  Що се отнася до регионалната помощ, през 2013 г. Органът ще направи преглед на хоризонталните Насоки за национална регионална помощ за 2007—2013 г. (3). Следователно на този етап Органът няма да направи никакви промени на специфичните правила за регионалната помощ в корабостроителния сектор. Специфичните правила относно регионалната помощ за корабостроенето, които се съдържат в настоящата глава, са следователно същите като тези, посочени в предишната глава за държавната помощ за корабостроенето. Органът ще оцени наново ситуацията в контекста на преразглеждането на Насоките за национална регионална помощ.

                  (7)

                  Що се отнася до експортните кредити, целта на настоящите насоки е да се спазват приложимите международни задължения.

                  (8)

                  Следователно настоящите насоки включват специфични разпоредби по отношение на помощта за иновации и регионалната помощ за корабостроенето, както и разпоредби относно експортните кредити. Освен това помощта за корабостроенето може да се определи за съвместима с вътрешния пазар в съответствие със Споразумението за ЕИП и с хоризонталните инструменти за държавната помощ (4), освен ако в тези инструменти е предвидено друго.

                  (9)

                  В съответствие с член 123 от Споразумението за ЕИП всяка държава от ЕАСТ може да предприеме такива мерки, каквито счита за необходими за закрила на основните интереси на своята сигурност, във връзка с финансирането на военни плавателни съдове.

                  (10)

                  Органът възнамерява да прилага принципите, изложени в настоящите насоки, до 31 декември 2013 г. След тази дата Органът възнамерява да включи разпоредбите за помощта за иновации в насоките за държавната помощ за научноизследователска и развойна дейност и иновации (5), а разпоредбите за регионалната помощ за корабостроенето — в Насоките за национална регионална помощ.

            2.   Обхват и определения

                  (11)

                  В съответствие с настоящите насоки Органът може да разреши помощ за корабостроителници или, в случай на експортни кредити, помощ за собственици на кораби, която се отпуска за строителство, ремонт или преобразуване на кораби, както и помощ за иновации, предоставена за строителството на плаващи и подвижни офшорни структури.

                  (12)

                  За целите на настоящите насоки се прилагат следните определения:

                              а)

                              „корабостроене“ означава строителство, в рамките на ЕИП, на самоходни търговски плавателни съдове;

                              б)

                              „ремонт на кораби“ означава ремонт или възстановяване, в рамките на ЕИП, на самоходни търговски плавателни съдове;

                              в)

                              „преобразуване на кораби“ означава преобразуване, в рамките на ЕИП, на самоходни търговски плавателни съдове с тонаж не по-малко от 1 000 gt (6), при условие че операциите по преобразуването включват радикални промени в карго плана, корпуса, задвижващата система или помещенията за пътниците;

                              г)

                              „самоходен търговски плавателен съд“ означава плавателен съд, който чрез постоянно задвижване и кормуване има всички характеристики на самостоятелно плаване в открито море или по вътрешни водни пътища и който попада в една от следните категории:

                                          (i)

                                          морски плавателни съдове с тонаж не по-малко от 100 gt и вътрешноводни плавателни съдове с еквивалентен тонаж, използвани за транспорт на пътници и/или товари;

                                          (ii)

                                          морски плавателни съдове с тонаж не по-малко от 100 gt и вътрешноводни плавателни съдове с еквивалентен тонаж, които се използват за извършване на специализирана услуга (например драги и ледоразбивачи);

                                          (iii)

                                          влекачи с мощност, не по-малка от 365 kW;

                                          (iv)

                                          незавършени корпуси на съдовете, посочени в подточки i), ii) и iii), които са на вода и са подвижни;

                              д)

                              „плаващи и подвижни офшорни структури“ означава структури за проучвания, експлоатация или производство на нефт, газ или възобновяема енергия, които притежават характеристиките на търговски плавателен съд с изключение на това, че не са със собствена тяга и са предназначени да бъдат местени няколкократно в хода на тяхното функциониране.

            3.   Специални мерки

      3.1.   Регионална помощ

                  (13)

                  Регионалната помощ за корабостроенето, ремонта и преобразуването на кораби може да се сметне за съвместима с вътрешния пазар, ако отговаря по-специално на следните условия:

                              а)

                              помощта трябва да бъде предоставена за инвестиции за усъвършенстване или модернизиране на съществуваща(и) корабостроителница(и), да не е свързана с финансовото преструктуриране на съответната(съответните) корабостроителница(и) и да има за цел повишаване производителността на съществуващите мощности;

                              б)

                              в регионите, посочени в член 61, параграф 3, буква а) от Споразумението за ЕИП, и в съответствие с картата, одобрена от Органа за всяка държава от ЕАСТ за предоставянето на регионална помощ (7), интензитетът на помощта не трябва да превишава 22,5 % от брутния еквивалент безвъзмездни средства;

                              в)

                              в регионите, посочени в член 61, параграф 3, буква в) от Споразумението за ЕИП, и в съответствие с картата, одобрена от Органа за всяка държава от ЕАСТ за предоставянето на регионална помощ, интензитетът на помощта не трябва да превишава 12,5 % от брутния еквивалент безвъзмездни средства или приложимия таван за регионалната помощ, в зависимост от това коя от тези две стойности е по-ниска;

                              г)

                              помощта трябва да бъде ограничена до подпомагането на допустимите разходи, както са определени в Насоките за национална регионална помощ за 2007—2013 г.

            3.2.   Помощ за иновации

      3.2.1.   Допустими заявления

                  (14)

                  Помощта, предоставена за иновации за корабостроенето, ремонта и преобразуването на кораби, може да се приеме за съвместима с вътрешния пазар, ако максималният интензитет на помощта е 20 % бруто, при условие че тя е свързана с промишленото приложение на иновационни продукти и процеси, т.е. технологически нови или съществено подобрени продукти и процеси в сравнение със съществуващото състояние на техниката в корабостроенето в ЕИП, които крият риск от технологичен или индустриален неуспех.

                  (15)

                  Иновационните продукти и процеси по смисъла на точка 14 включват подобрения в екологичен аспект, свързани с качеството и резултатите, като оптимизиране на потреблението на гориво, емисиите от двигателите, отпадъците и сигурността.

                  (16)

                  Когато иновацията има за цел да подобри защитата на околната среда и води до спазването на приетите от ЕИП стандарти поне една година преди влизането в сила на тези стандарти или повишава равнището на защита на околната среда, когато липсват стандарти на ЕИП, или пък създава условия за надвишаване на стандартите на ЕИП, максималният интензитет на помощта може да бъде увеличен до 30 % бруто. Понятията „стандарти на ЕИП“ и „защита на околната среда“ имат значението, посочено в Насоките на Органа относно държавната помощ за защита на околната среда (8).

                  (17)

                  При условие че отговарят на критериите в точка 14, иновационните продукти се отнасят или за нов клас плавателни съдове, определен от първия съд от дадена потенциална серия кораби (прототип), или за иновационните части на плавателен съд, които могат да бъдат изолирани от плавателния съд като отделен елемент.

                  (18)

                  При условие че отговарят на критериите в точка 14, иновационните процеси се отнасят за развитието и изпълнението на нови процеси, свързани с областта на производството, управлението, логистиката и инженеринга.

                  (19)

                  Помощта за иновации може да се приеме за съвместима с вътрешния пазар само ако се предоставя за първото промишлено приложение на иновационните продукти и процеси.

            3.2.2.   Допустими разходи

                  (20)

                  Помощта за иновации за продукти и процеси трябва да бъде ограничена до подпомагането на допустимите разходи за инвестиции, проектиране, инженерни и изпитателни дейности, пряко и изключително свързани с иновационната част от проекта и направени след датата на заявлението за помощ за иновации (9).

                  (21)

                  Допустимите разходи включват разходите на корабостроителницата, както и разходите за закупуване на стоки и услуги от трети страни (например системни доставчици, доставчици „до ключ“ и дружества подизпълнители), доколкото тези стоки и услуги са тясно свързани с иновацията. Допустимите разходи са определени по-подробно в допълнението.

                  (22)

                  Съответният национален орган, определен от държавата от ЕАСТ като компетентен за помощите за иновации, трябва да разглежда допустимите разходи въз основа на приблизителните оценки, предоставени и обосновани от заявителя. Ако заявлението включва разходи за закупуване на стоки и услуги от доставчици, доставчиците трябва да не са получавали държавна помощ за същите цели по отношение на тези стоки или услуги.

            3.2.3.   Потвърждаване на иновационния характер на проекта

                  (23)

                  За да може помощта за иновации да бъде определена за съвместима с функционирането на Споразумението за ЕИП съгласно настоящите насоки, заявлението за помощ за иновации трябва да бъде подадено до съответния национален орган, преди заявителят да сключи обвързващо споразумение за изпълнение на специфичния проект, за който се иска помощта за иновации. Заявлението трябва да включва описание на иновацията в количествен и качествен аспект.

                  (24)

                  Съответният национален орган трябва да поиска потвърждение от независим и технически компетентен експерт, че помощта се изисква за проект, който представлява технологически нов или съществено подобрен продукт или процес в сравнение със съществуващото състояние на техниката в корабостроенето в рамките на ЕИП (качествена оценка). Помощта за иновации може да бъде определена за съвместима с вътрешния пазар само при условие, че независимият и технически компетентен експерт потвърди пред съответния национален орган, че допустимите разходи за проекта са изчислени така че да покриват само иновационните части от съответния проект (количествена оценка).

            3.2.4.   Стимулиращ ефект

                  (25)

                  Помощта за иновации по смисъла на настоящите насоки трябва да има стимулиращ ефект, т.е. да води до промяна в поведението на получателя, така че той да повиши равнището на своята дейност в областта на иновациите. В резултат на помощта активността в областта на иновациите трябва да нараства по отношение на мащаб, обхват, размер на изразходвани суми или скорост.

                  (26)

                  В съответствие с точка 25 Органът счита, че помощта не представлява стимул за получателя в случаите, в които проектът (10) вече е бил започнал, преди получателят да подаде заявление за помощ до националните органи.

                  (27)

                  За да се провери дали помощта наистина ще накара получателя на помощта да промени своето поведение така, че да увеличи равнището на своята активност в областта на иновациите, държавите от ЕАСТ трябва да предоставят предварителна оценка на повишената активност в областта на иновациите въз основа на сравнителен анализ между ситуацията без предоставяне на помощ и ситуацията в случай на предоставяне на помощ. Използваните критерии могат да включват увеличаването на дейностите в областта на иновациите по мащаб, обхват, размер на изразходвани суми или скорост, заедно с други подходящи количествени и/или качествени фактори, посочени от държавата от ЕАСТ в изпратеното от нея уведомление в съответствие с член 1, параграф 3 от част I на Протокол 3 към Споразумението за надзор и съд.

                  (28)

                  При положение че може да се демонстрира съществен ефект по най-малко един от тези фактори, като се вземе предвид нормалното поведение на едно предприятие в съответния отрасъл, Органът обикновено ще направи извода, че помощта има стимулиращ ефект.

                  (29)

                  Когато се извършва оценка на схема за помощ, условията, отнасящи се до стимулиращия ефект, ще се считат за изпълнени, ако държавата от ЕАСТ се е ангажирала да предоставя индивидуална помощ съгласно одобрената схема за помощ само след като се е увери, че е налице стимулиращ ефект, както и да представя годишни доклади за прилагането на одобрената схема за помощ.

                  (30)

                  Заявлението за помощ може да бъде одобрено само при условие че получателят сключи обвързващо споразумение за изпълнение на специфичния проект или процес на корабостроене, ремонт или преобразуване на кораби, за който се иска помощта за иновации. Плащания могат да бъдат извършвани само след подписването на съответния договор. Ако договорът бъде анулиран или проектът бъде изоставен, цялата изплатена помощ трябва да бъде възстановена с лихвите от датата на изплащането на помощта. По същия начин, ако проектът не бъде завършен, помощта, която не е била използвана за допустимите разходи за иновации, трябва да бъде възстановена с лихвите. Лихвеният процент трябва да бъде най-малко равен на референтните проценти, приети от Органа.

            3.3.   Експортни кредити

                  (31)

                  Помощта за корабостроенето под формата на подпомагани от държавата кредитни механизми, предоставена на национални и ненационални собственици на кораби или на трети страни за строителството или преобразуването на плавателни съдове, може да се приеме за съвместима с вътрешния пазар, ако отговаря на условията на Споразумението относно насоките за официално подкрепяните експортни кредити, постигнато в рамките на ОИСР през 1998 г,. и на Отрасловата спогодба за експортните кредити за кораби към него или на други последващи условия, съдържащи се в подобно споразумение или заменящи посоченото споразумение.

            4.   Мониторинг и докладване

                  (32)

                  Измененото Решение на Надзорния орган № 195/04/COL относно разпоредбите за прилагане, посочени в част II, член 27 от Протокол 3 към Споразумението между държавите от ЕАСТ за създаване на надзорен орган и съд (11) изисква от държавите от ЕАСТ да представят на Органа годишни доклади за всички съществуващи схеми за помощ съгласно правилата, определени в част II от Протокол 3 към Споразумението за надзор и съд и в разпоредбите за неговото прилагане. Когато приема решение съгласно настоящите насоки за всички помощи за иновации, предоставяни по одобрена схема на големи предприятия, Органът може да поиска от държавите от ЕАСТ да докладват как е било спазено изискването за стимулиращ ефект по отношение на помощта, предоставена на големи предприятия, по-специално чрез критериите, посочени в точка 3.2.4.

            5.   Натрупване

                  (33)

                  Таваните на помощта, определени в настоящите насоки, се прилагат без значение дали въпросната помощ е финансирана изцяло или отчасти с държавни средства. Помощта, разрешена съгласно настоящите насоки, не може да бъде съчетана с други форми на държавна помощ по смисъла на член 61, параграф 1 от Споразумението за ЕИП, ако такова натрупване води до интензитет на помощта, който е по-висок от посочения в настоящите насоки.

                  (34)

                  Когато помощта преследва различни цели и се отнася до едни и същи допустими разходи, се прилага най-благоприятният таван за помощта.

            6.   Прилагане на настоящите насоки

                  (35)

                  Органът ще прилага принципите, определени в настоящите насоки, до 31 декември 2013 г. Органът ще прилага тези принципи спрямо всички мерки за помощ, за които е изпратено уведомление и по отношение на които той трябва да вземе решение след 1 февруари 2012 г., дори когато уведомленията са били получени преди тази дата.

                  (36)

                  В съответствие с Известието на Органа за определяне на приложимите правила при оценка на незаконосъобразната държавна помощ Органът ще прилага принципите, посочени в настоящите насоки, към помощ, за която не е постъпило уведомление, предоставена след 31 декември 2011 г.

         (1)  Настоящите насоки съответстват на рамката на Комисията за държавната помощ за корабостроенето, ОВ С 364, 14.12.2011 г., стр. 9.

         (2)  ОВ C 221, 14.9.2006 г., стр. 10 и притурка за ЕИП № 46, 14.9.2006 г., стр. 1.

         (3)  ОВ L 54, 28.2.2008 г., стр. 1 и притурка за ЕИП № 11, 28.2.2008 г., стр. 1.

         (4)  Например Насоките на Общността относно държавната помощ за защита на околната среда (ОВ L 144, 10.6.2010 г., стр. 1) съдържат условията, при които може да бъде разрешена помощ за корабостроителниците за по-екологосъобразни производствени процеси. Освен това помощта за придобиване на нови транспортни средства, които надхвърлят стандартите на Общността или повишават равнището на защита на околната среда, когато липсват стандарти на Общността, може да бъде предоставена на собствениците на кораби, с което ще се допринесе като цяло за по-чистия морски транспорт.

         (5)  ОВ L 305, 19.11.2009 г., стр. 1 и притурка за ЕИП № 60, 19.11.2009 г., стр. 1.

         (6)  Тонове бруто.

         (7)  Позоваване на точка 15 от Насоките за национална регионална помощ за 2007—2013 г., според които понастоящем „в държавите от ЕАСТ няма регион, който да изпълнява условието за дерогация по член 61, параграф 3, буква а).“

         (8)  В Насоките относно държавната помощ за защита на околната среда, приети през юли 2008 г., се използва изразът „стандарти на Общността“.

         (9)  С изключение на разходите за проучвания за осъществимост, извършени в срок от 12 месеца преди датата на заявлението за помощ за иновационен процес.

         (10)  Това не изключва евентуалното предварително провеждане от потенциалния получател на проучвания за осъществимост, които не са обхванати от искането за държавна помощ.

         (11)  ОВ L 340, 22.12.2010 г., стр. 1 и притурка за ЕИП № 72, 22.12.2010 г., стр. 1.

         Допълнение

            Допустими разходи за помощ за иновации за корабостроенето

         (1)   Нов клас плавателни съдове
         За строителството на нов клас плавателни съдове, което отговаря на условията за помощ за иновации, са допустими следните разходи:

                     a)

                     разходи за концептуалната разработка;

                     б)

                     разходи за концептуалния дизайн;

                     в)

                     разходи за функционалния дизайн;

                     г)

                     разходи за подробния дизайн;

                     д)

                     разходи за проучвания, изпитване, макети; и подобни разходи, свързани с разработването и проектирането на съда;

                     е)

                     разходи за планирането на изпълнението на проекта;

                     ж)

                     разходи за изпитвания и опити на продукта;

                     з)

                     допълнителни трудови и режийни разходи за нов клас плавателни съдове (крива на научаването).

               За целите на букви а)—ж) разходите, свързани със стандартно инженерно проектиране, еквивалентно на предишен клас плавателни съдове, са изключени.
         За целите на буква з) допълнителните производствени разходи, които са абсолютно необходими за потвърждаването на техническата иновация, могат да бъдат допустими, доколкото те са ограничени до необходимия минимум. Поради техническите предизвикателства, свързани с изграждането на прототип, производствените разходи за първия съд обикновено надхвърлят производствените разходи за следващите „кораби близнаци“. Допълнителните производствени разходи се определят като разликата между трудовите разходи и режийните разходи за първия съд от нов клас и производствените разходи за следващите съдове от същата серия („кораби близнаци“). Трудовите разходи включват разходи за заплати и социални разходи.
         В съответствие с това, в изключителни и надлежно обосновани случаи максимум 10 % от производствените разходи, свързани с построяването на нов клас плавателни съдове, могат да се приемат за допустими разходи, ако тези разходи са необходими за потвърждаването на техническата иновации. Даден случай се смята за надлежно обоснован, ако допълнителните производствени разходи превишават с 3 % производствените разходи за последващите „кораби близнаци“.
         (2)   Нови компоненти или системи на плавателен съд
         За нови компоненти или системи, които отговарят на условията за помощ за иновации, са допустими следните разходи, доколкото те са тясно свързани с иновацията:

                     a)

                     разходи за проектиране и разработване;

                     б)

                     разходи за изпитване на иновационната част, макети;

                     в)

                     разходи за материали и оборудване;

                     г)

                     в изключителни случаи, разходи за изграждане и инсталиране на нов компонент или система, които са необходими за потвърждаване на иновацията, доколкото те са ограничени до необходимия минимум.

               (3)   Нови процеси
         За нови процеси, които отговарят на условията за помощ за иновации, са допустими следните разходи, доколкото те са тясно свързани с иновационния процес:

                     a)

                     разходи за проектиране и разработване;

                     б)

                     разходи за материали и оборудване;

                     в)

                     когато е приложимо, разходи за изпитване на новия процес;

                     г)

                     разходи за проучвания за осъществимост, извършени в срок от 12 месеца преди датата на подаване на заявлението за помощ.


title: Решение на Съвета от 22 юни 1998 година за удължаване на срока на действие на споразумението между Европейската общност за атомна енергия, правителството на Япония, правителството на Руската федерация и правителството на Съединените американски щати за сътрудничеството в инженерно-конструкторските дейности за международния експериментален термоядрен реактор (ITER)

text:
Важна правна забележка

|

31998D0704

Официален вестник n° L 335 , 10/12/1998 стр. 0061 - 0065 специално чешко издание глава 11 том 30 стр. 119  - 123 специално испанско издание глава 11 том 30 стр. 119  - 123 специално унгарско издание глава 11 том 30 стр. 119  - 123 специално литвийско издание глава 11 том 30 стр. 119  - 123 LV.ES глава 11 том 30 стр. 119  - 123 MT.ES глава 11 том 30 стр. 119  - 123 PL.ES глава 11 том 30 стр. 119  - 123 SK.ES глава 11 том 30 стр. 119  - 123 специално словенско издание глава 11 том 30 стр. 119  - 123

		19980622Решение на Съветаот 22 юни 1998 годиназа удължаване на срока на действие на споразумението между Европейската общност за атомна енергия, правителството на Япония, правителството на Руската федерация и правителството на Съединените американски щати за сътрудничеството в инженерно-конструкторските дейности за международния експериментален термоядрен реактор (ITER)(98/704/Евратом)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност за атомна енергия, и по-специално член 101, втора алинея от него,като взе предвид проекторешението, представено от Комисията,като има предвид, че Комисията в съответствие с директиви на Съвета от 8 април 1998 г., е провела преговори за удължаване на Споразумението за сътрудничество между Европейската общност за атомна енергия, правителството на Япония, правителството на Руската федерация и правителството на Съединените американски щати по отношение на сътрудничеството в инженерно-конструкторските дейности за международния експериментален термоядрен реактор (ITER) ("Споразумението ITER EDA");като има предвид, че удължаването на срока на действие на Споразумението ITER EDA следва да бъде одобрено,РЕШИ:Член единственУдължаването от страна на Комисията и от името на Общността на срока на действие на споразумението между Европейската общност за атомна енергия, правителството на Япония, правителството на Руската федерация и правителството на Съединените американски щати за сътрудничеството в инженерно-конструкторските дейности за международния експериментален термоядрен реактор се одобрява с настоящия документ.Текстът на изменението, с което се удължава срокът на действие на споразумението за сътрудничеството в инженерно-конструкторските дейности в ITER, е приложен към настоящото решение заедно с текста на Договореностите за удължаване на срока на действие на споразумението за сътрудничеството в инженерно-конструкторските дейности за ITER.Съставено в Люксембург на 22 юни 1998 година.За СъветаПредседателJ. Battle--------------------------------------------------19980622ПРИЛОЖЕНИЕ19980622ИЗМЕНЕНИЕ, С КОЕТО СЕ УДЪЛЖАВА СРОКЪТ НА ДЕЙСТВИЕ НА СПОРАЗУМЕНИЕТО ЗА СЪТРУДНИЧЕСТВОТО В ИНЖЕНЕРНО-КОНСТРУКТОРСКИТЕ ДЕЙНОСТИ ЗА ITERИзменение, с което се удължава срокът на действие на споразумението между Европейската общност за атомна енергия, правителството на Япония, правителството на Руската федерация и правителството на Съединените американски щати за сътрудничеството в инженерно-конструкторските дейности за международния експериментален термоядрен реакторЕВРОПЕЙСКАТА ОБЩНОСТ ЗА АТОМНА ЕНЕРГИЯ, ПРАВИТЕЛСТВОТО НА ЯПОНИЯ, ПРАВИТЕЛСТВОТО НА РУСКАТА ФЕДЕРАЦИЯ И ПРАВИТЕЛСТВОТО НА СЪЕДИНЕНИТЕ АМЕРИКАНСКИ ЩАТИ ("страните"),КАТО ВЗЕХА ПРЕДВИД Споразумението между страните за сътрудничеството в инженерно-конструкторските дейности (EDA) за международния експериментален термоядрен реактор (ITER), сключено на 21 юли 1992 година ("споразумението") и Протокол 2 към споразумението, подписан на 21 март 1994 г.,КАТО ОТБЕЛЯЗВАТ, че постигнатият напредък и направените предложения за подходите по отношение на непрекъснатото съвместно изпълнение, всички те попадащи в обхвата на споразумението,КАТО ИЗРАЗЯВАТ ЖЕЛАНИЕТО СИ да продължат да работят съвместно в рамките на споразумението с оглед даване възможност за вземане на бъдещи решения за изграждането и работата на ITER в съответствие с член 1 от споразумението, както иКАТО ДЕЙСТВАТ в съответствие с член 22 и член 25, параграф 2 от споразумението,СЕ СПОРАЗУМЯХА да направят следните изменения в споразумението:Да се заменят думите "шест години" в член 25, параграф 1 с думите "девет години".Това изменение влиза в сила при подписването му от страните.+++++ TIFF +++++| Дата |+++++ TIFF +++++За Европейската общност за атомна енергия: | 30 юни 1998 година |+++++ TIFF +++++За правителството на Япония: | 14 юли 1998 година |+++++ TIFF +++++За правителството на Руската федерация | 16 юни 1998 година |За правителството на Съединените американски щати [1] | |Договорености за удължаване срока на действие на Споразумението за сътрудничеството в инженерно-конструкторските дейности за ITERI. ОБХВАТ НА СЪВМЕСТНИТЕ ТЕХНИЧЕСКИ ДЕЙНОСТИ(1) Конкретни дейности на обекта (обектите):- конструктивно приспособяване на конкретния обект (обекти) и оценка за тяхната стойност;- анализ на безопасността и техническа помощ за изготвянето на заявления за лиценз.(2) Проект, включващ по-широки варианти и оценки на тяхната стойност, изпитване на прототипи, научноизследователска и развойна дейност, включваща физически изследвания.(3) Подготовка на документацията за бъдещо участие в тръжна процедура, в която се включват резултатите по параграфи 1 и 2, отбелязани по-горе.II. ДРУГИ ДЕЙНОСТИ ЗА СЪЗДАВАНЕ НА ВЪЗМОЖНОСТИ ПРЕД ПРОЕКТАСтраните се задължават също:(1) да разработят предложения и цялата необходима помощна информация за пълната реализация на ITER, включително проект за споразумение за изграждане и експлоатация и свързаните с тях разпоредби за изпълнение на предложенията наред с информация относно възможното въздействие на по-разширените концепции относно перспективите на развитие по отношение на термоядрената енергетика;(2) да приспособят структурите и режимите на работа на обединения централен екип/местния екип с оглед действителното стартиране на бъдещото изграждане, в случай че и когато бъде взето такова решение;(3) към края на втората година да разгледат съвместните технически дейности от точка I по-горе например подготовката за получаване на лиценз, оценка на капиталовложенията, развитие на организацията, подготвителни работи във връзка с изграждането и положението вътре във всяка от държавите-участнички, като във връзка с това изготвят съвместна оценка, която да се ползва от всяка от страните.III. ПОДКРЕПА НА СТРАНИТЕ ЗА СЪВМЕСТНИТЕ ДЕЙНОСТИ(1) Конкретни дейности на обекта (обектите)Всяка от страните има интерес и принос в работата, която ще се основава на всички характеристики на предвидения обект (предвидените обекти). Следователно работата следва да бъде започната съвместно и ще се ръководи по съответния начин под отговорността на ръководителя на ITER в рамките на инженерно-конструкторските дейности с изключение на подготовката на документите, изисквани от страната домакин на нейния език и в съответния формат от специалисти, чийто роден език е езикът на страната-домакин.Заинтересованите страни ще:- гарантират по време на 14-ата среща на Съвета на ITER (IC-14, юли 1998 г.), характеристиките на обекта (обектите) наред с изискванията към обекта и документа за приемането на проекта за обекта,- дадат възможност за навременно провеждане на неофициален диалог с регулиращите лица с цел подготвяне на заявления за лицензи за изграждането и експлоатацията на ITER.Ръководителят и съответният ръководител на местния екип ще започнат неофициални консултации с оглед предвид характеристиките на обекта (обектите), обезпечени от заинтересуваните страни, задачите от точка I, параграф 1 да се появят в работната програма, която ще бъде предоставена на IC-14 на събранието на съответния консултативен управителен комитет.Предстоящите за внасяне изменения за приспособяване на проекта ще се реализират, като се отдели необходимото внимание на контрола върху очакваната стойност на проекта.(2) Обща помощСтраните се задължават да:- поддържат общия централен екип и да изпълняват възложените задачи,- да обезпечават доброволния си принос в различни области, включително в укрепването на научната база за дейностите от точка I, параграф 2 например, като се ползват от предимствата на съществуващите разпоредби за доброволното участие,- да продължават да обезпечават обектите за съвместна работа и да оказват подкрепа за усъвършенстване на взаимните връзки.(3) Очаквани ресурсиОчакваните ресурси по оценка за предвиждания обхват на работа, отбелязан в точка I (извън вече поетите със споразуменията по работните задачи), ангажимент от предложенията на ръководителя, в зависимост от подкрепата им от страна на Съвета за ITER (IC-12 протокол за решенията 6.1.1, притурка 9) са както следва:—персонал на общия работен екип | около 396 ppy |—работа по проекта на местния екип | около 370 ppy |—проектиране с използване на компютър | 1 за всеки 4 проектанти |—съвместен фонд | около 2,5 млн. USD годишно |—научноизследователска и развойно-технологична дейност | около 175 kIUA (счетоводни единици на ITER) |Всяка от страните ще положи всички усилия и да обезпечи своя дял в ресурсите (членове 12 и 14 от споразумението) при изпълнение на своето задължение в съответствие с член 17, параграф 1 от споразумението.IV. РАЗПОРЕДБИ В СИЛА(1) Настоящите договорености ще бъдат в сила по време на удължения срок наред с предишните серии договорености, постигнати по време на подписване на споразумението и на Протокол 2, освен ако страните не се споразумеят писмено за друго.(2) Действащите разпоредби, в които участват други страни, съгласно член 19 от споразумението, продължават да бъдат в сила.(3) МААЕ продължава да оказва помощ и да предоставя улеснения съгласно член 20 от споразумението.V. ЗАКЛЮЧИТЕЛНА ДОГОВОРЕНОСТСтраните се задължават да осъществяват изпълнението на съвместните дейности с общото намерение да дадат възможност за осъществяване на ефикасен старт на възможното бъдещо изграждане на ITER, както и да отдадат дължимото значение по отношение на продължаващата подготвителна работа във всички свързани с проекта области.[1] Условията на одобрението от правителството на Съединените американски щати са отразени в приложената декларация:Споразумение за продължаващото участие на Съединените щати в процеса, установен със Споразумението между Европейската общност за атомна енергия, правителството на Япония, правителството на Руската федерация и правителството на Съединените американски щати за сътрудничеството в инженерно-конструкторските дейности за международния експериментален термоядрен реактор.Правителството на Съединените американски щати,Като признава желанието на Европейската общност за атомна енергия, правителството на Япония и правителството на Руската федерация да продължи сътрудничеството в инженерно-конструкторските дейности за международния експериментален термоядрен реактор,Като изразява желанието си да завърши текущите дейности и да проведе преговори за ново споразумение за международно сътрудничество в научната област на ядрения синтез,Се съгласи да продължи участието си в текущия процес, създаден със Споразумението, за период от една година, считано от 22 юли 1998 година.Участието в този процес ще бъде предмет на възможност за отделяне на необходимите средства и не представлява ангажимент за изграждане на устройство.Съставено във Виена на 22 септември 1998 година.За Съединените американски щати--------------------------------------------------


title: Решение на Съвета от 16 март 1998 година относно сключването на Споразумение между Европейската общност и Съединените американски щати за санитарни мерки за защита на общественото здраве и здравето на животните при търговията с живи животни и животински продукти

text:
Важна правна забележка

|

31998D0258

Официален вестник n° L 118 , 21/04/1998 стр. 0001 - 0002 специално чешко издание глава 3 том 22 стр. 394  - 395 специално испанско издание глава 3 том 22 стр. 394  - 395 специално унгарско издание глава 3 том 22 стр. 394  - 395 специално литвийско издание глава 3 том 22 стр. 394  - 395 LV.ES глава 3 том 22 стр. 394  - 395 MT.ES глава 3 том 22 стр. 394  - 395 PL.ES глава 3 том 22 стр. 394  - 395 SK.ES глава 3 том 22 стр. 394  - 395 специално словенско издание глава 3 том 22 стр. 394  - 395

		19980316Решение на Съветаот 16 март 1998 годинаотносно сключването на Споразумение между Европейската общност и Съединените американски щати за санитарни мерки за защита на общественото здраве и здравето на животните при търговията с живи животни и животински продукти(98/258/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 във връзка с член 228, параграф 2, изречение първо от него,като взе предвид предложението на Комисията,като има предвид, че Споразумението между Европейската общност и Съединените американски щати за санитарни мерки за защита на общественото здраве и здравето на животните при търговията на живи животни и животински продукти предвижда адекватни мерки за прилагане в практиката на разпоредбите на споразумението на Световната търговска организация (СТО) за приложение на санитарни и фитосанитарни мерки по отношение на мерките за общественото здраве и здравето на животните;като има предвид, че Споразумението ще допринесе за улесняването на двустранната търговия между Европейската общност и Съединените американски щати на живи животни и животински продукти чрез прогресивното признаване на еквивалентността на санитарните мерки, признаване на здравното състояние на животните, прилагане на регионализацията и подобрението на комуникацията и сътрудничеството;като има предвид, че следва да се изготвят разпоредби за процедурата за създаване на близко и ефективно сътрудничество между Комисията и държавите-членки в рамките на Постоянния ветеринарен комитет;като има предвид, че Споразумението следва да бъде одобрено от Общността,РЕШИ:Член 1Споразумението между Европейската общност и Съединените американски щати за санитарни мерки за защита на общественото здраве и здравето на животните при търговията на живи животни и животински продукти се одобрява от името на Общността.Текстът на Споразумението и приложенията към него са приложени към настоящото решение.Член 2Председателят на Съвета е оправомощен да посочи лице/лица, упълномощено/и да подпише/ат Споразумението с оглед да обвържат Общността [1].Член 3Мерките, необходими за изпълнението на настоящото споразумение, включително по отношение на гаранциите за прясното месо и продуктите на месна основа, еквивалентни на тези, установени с Директива 72/462/EИО [2], се определят съобразно процедурата, предвидена в член 30 от посочената директива.Член 4Комисията, подпомагана от представители на държавите-членки, ще представлява Общността в Съвместен комитет, посочен в член 14, параграф 1 от Споразумението.Позицията на Общността по отношение на въпросите, които трябва да се разглеждат от този Съвместен комитет, се определя в рамките на подходящите органи на Съвета в съответствие с разпоредбите на Договора.Измененията на приложенията към Споразумението, които са резултат на препоръките на Съвместния комитет, се приемат съгласно процедурата, предвидена в член 29 от Директива 72/462/EИО.Член 5Настоящото решение се публикува в Официален вестник на Европейските общности. То влиза в сила в деня на публикуването му.Съставено в Брюксел на 16 март 1998 година.За СъветаПредседателJ. Cunningham[1] Следва да се напомни, че при приемането на Решение 98/258/ЕО (виж също ОВ С 136, 1.5.1998 г., стр. 1—11) Съветът се съгласи, че Споразумението със Съединените американски щати следва да бъде подписано, след като с квалифицирано мнозинство в рамките на Съвета бъде установено, че второто предложено правило за зоосанитарния статус на Европейската общност, което ще бъде публикувано от Съединените щати във Федералния регистър, е съгласувано с писмото от г-н Гликман от 10 март 1998 г. (ОВ С 136, 1.5.1998 г., стр. 2), и по-специално по отношение на класическата чума по свинете и везикуларната болест по свинете (ОВ L 130, 1.5.1998 г., стр. 15, приложение III). Следователно датата на влизане в сила на Споразумението със Съединените американски щати ще бъде публикуванa в Официален вестник на Европейските общности от Генералния секретариат на Съвета, след като бъде подписано, а процедурите, посочени в член 16 от посоченото споразумение — завършени.[2] ОВ L 302, 31.12.1972 г., стр. 28. Директива, последно изменена с Директива 97/79/EО (ОВ L 24, 30.1.1998 г., стр. 31).--------------------------------------------------


title: Решение на Комисията от 13 януари 2017 година за заместване на член на групата на заинтересованите страни в платформата REFIT

text:
               18.1.2017

               BG

               Официален вестник на Европейския съюз

               C 16/3

         РЕШЕНИЕ НА КОМИСИЯТА
   от 13 януари 2017 година
   за заместване на член на групата на заинтересованите страни в платформата REFIT
   (2017/C 16/03)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение C(2015) 3261 final на Комисията от 19 май 2015 г. за създаване на платформата REFIT, и по-специално член 4 от него,
   като има предвид, че:

               (1)

               В член 4 от Решение C(2015) 3261 final на Комисията за създаване на платформата REFIT (наричана по-нататък „платформата“) се предвижда платформата да включва „правителствена група“ и „група на заинтересованите страни“ като в групата на заинтересованите страни членуват до 20 експерти, двама от които представляват Европейския икономически и социален комитет и Комитета на регионите, а останалите членове са представители на бизнеса, включително на малките и средните предприятия (МСП), както и на социалните партньори и организациите на гражданското общество, които имат пряк опит в прилагането на законодателството на Съюза. Експертите в групата на заинтересованите страни се назначават в лично качество или за да представляват общ интерес, споделян от различни заинтересовани страни.

               (2)

               В член 4, параграф 4 от Решението се предвижда, че Комисията, по предложение на първия заместник-председател на Комисията, назначава членовете на групата на заинтересованите страни, подбрани измежду кандидатите с пряк опит в прилагането на законодателството на Съюза, които са отговорили на поканата за представяне на кандидатури. При назначаването се гарантира, в рамките на възможното, балансирано представителство на различните отрасли, интереси и региони на Съюза и равенството между половете. В член 4, параграф 5 от Решението се предвижда, че членовете се назначават с мандат до 31 октомври 2019 г. Съгласно член 4, параграф 6 от Решението членовете, които подадат оставка, могат да бъдат заменени за остатъка от мандата им.

               (3)

               В Решение C(2015) 9063 final на Комисията от 16 декември 2015 г. за назначаване на членовете на групата на заинтересованите страни в платформата REFIT (1) се предвижда, че в случай на прекратяване на членството на член на групата на заинтересованите страни по време на мандата на платформата, първият заместник-председател може да номинира заместник от първоначалния списък на кандидатите, отговорили на поканата за изразяване на интерес за членство в групата на заинтересованите страни.

               (4)

               Вследствие на оставката на г-н Juraj Krivošik като член на групата на заинтересованите страни считано от 26 септември 2016 г., първият заместник-председател на Комисията номинира г-ца Sara Pereira, която да замести г-н Krivošik за остатъка от неговия мандат,

         ПРИЕ НАСТОЯЩОТО РЕШЕНИЕ:
   Член единствен
   Г-ца Sara Pereira се назначава за член на групата на заинтересованите страни в платформата REFIT до 31 октомври 2019 г. (вж. приложението към настоящото решение).

      Съставено в Брюксел на 13 януари 2017 година.

            За Комисията

         Frans TIMMERMANS

            Първи заместник-председател

      (1)  ОВ C 425, 18.12.2015 г., стр. 8.

      ПРИЛОЖЕНИЕ

                  Име

                  Гражданство

                  Представлява общ интерес на заинтересованите страни в определена област на политиката

                  Настоящ работодател

                  Г-ца Sara Pereira

                  PT

                  ДА

                  Център за конкурентоспособност и технологии за горската промишленост (Competitiveness and Technology Centre for Forest Industries — AIFF)